PATVIRTINTA

Vilniaus lopšelis-darželis „Žirmūnėliai“

direktoriaus 2020 m. balandžio 3 d.

įsakymu Nr. V-27

**VILNIAUS LOPŠELIS-DARŽELIS „ŽIRMŪNĖLIAI“**

**PROJEKTO „RID RID RID MARGI MARGUČIAI“ NUOSTATAI**

**I. BENDROSIOS NUOSTATOS**

1. Projektą organizuoja ir nuostatus rengė Vilniaus lopšelio - darželio „Žirmūnėliai“ „Dainorėlių“ ir „Zuikučių“ grupių pedagogai.
2. Įstaigos projektas skirtas supažindinti vaikus su šv. Velykų tradicijomis bei skatinti vaikų kūrybiškumą, į procesą įtraukiant tėvelius ir šeimos narius.
3. Šie nuostatai reglamentuoja jo tikslus, dalyvius, organizavimą.

**II. TIKSLAS**

1. Ugdyti vaikų kūrybiškumą ir vaizduotę, supažindinti su šv. Velykų tradicijomis.

**III. UŽDAVINIAI**

1. Skatinti vaikus išbandyti įvairias technikas ir būdus marginant, gaminant margučius.
2. Skatinti vaikus domėtis ir puoselėti šv. Velykų laikotarpio lietuviškąsias tradicijas.
3. Skatinti pedagogus, vaikus ir tėvus dalintis gerąja patirtimi, bendrauti ir bendradarbiauti nuotoliniu būdu.

**IV. DALYVIAI**

1. Visų amžiaus tarpsnių lopšelio-darželio „Žirmūnėliai“ ugdytiniai.

**V. REIKALAVIMAI DALYVIAMS**

1. Kūrybinis darbas – margutis. Nupieštas, pagamintas iš pasirinktų medžiagų arba tikras kiaušinis, išmargintas pasirinkta technika ir priemonėmis.
2. Vaikų darbeliai nufotografuojami ir siunčiami el. paštu zuikučiai001@gmail.com. Nuotraukos bus išsaugotos ir panaudotos elektroninei darželio laikmenai sukurti, kad vaikai galėtų prisiminti ir pasigrožįti savo bei draugų darbais.

**VI. PROJEKTO ORGANIZAVIMAS**

1. Projektas vykdomas nuo 2020 balandžio 6 d. iki 2020 m. balandžio 20 d.

**VII. BAIGIAMOSIOS NUOSTATOS**

1. Dėl susidariusios situacijos (koronaviruso COVID – 19 karantino) informacija apie projektą, vaikų veiklos namuose fiksuojamos ir perduodamos šiuolaikinėmis informacinėmis technologijomis - el. paštu zuikuciai001@gmail.com. Dėl duomenų apsaugos nuotraukose neturi matytis vaikų veidų.
2. El.p. pasiteiravimui zirmuneliai.dainoreliai@gmail.com, zuikuciai001@gmail.com

Sekite aktualią informaciją <http://www.zirmuneliai.vilnius.lm.lt/>

\_\_\_\_\_\_\_\_\_\_\_\_\_\_\_\_\_\_\_\_\_\_\_